Diari Oficial de la Generalitat Valenciana


Sumari del DOGV 5545, del 29-06-2007 (2007/8671)

RESOLUCIÓ de 27 de juny de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col?laboració entre la Conselleria d'Agricultura, Pesca i Alimentació i l'Institut Cartogràfic Valencià.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5545

Data del DOGV
:   29-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/8671


Data del document
:   27-06-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * Institut Cartogràfic Valencià
    * Conselleria Agricultura, Pesca i Alimentació
    * cartografia
    * cooperació administrativa
    * tecnologia de la informació

RESOLUCIÓ de 27 de juny de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col'laboració entre la Conselleria d'Agricultura, Pesca i Alimentació i l'Institut Cartogràfic Valencià. [2007/8671]  
Subscrit, després de la tramitació prèvia reglamentària, entre la conselleria d'Agricultura, Pesca i Alimentació i l'Institut Cartogràfic Valencià, el 25 de maig de 2007, un Conveni de col·laboració, i en compliment del que establix l'article 15.3 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat Conveni, que ha quedat inscrit en el Registre de Convenis amb el número 0864/2007, i que figura com a annex d'esta resolució.  
València, 27 de juny de 2007.- La directora general de Relacions amb les Corts i Secretariat del Govern: Angélica Such Ronda.  
Conveni de col·laboració entre la conselleria d'Agricultura, Pesca i Alimentació i l'Institut Cartogràfic Valencià.   
València, 25 de maig de 2007  
REUNITS  
D'una part, el conseller d'Agricultura, Pesca i Alimentació de la Generalitat Valenciana, Juan Gabriel Cotino Ferrer, d'acord amb el Decret 7/2004, de 27 d'agost, del president de la Generalitat en la seua representació, facultat per a este acte per Acord del Consell de data 4 de maig de 2007.  
D'altra banda, Miguel Peralta Viñes, com a president del Consell Rector de l'Institut Cartogràfic Valencià, amb CIF número I-2194560-A, organisme creat per la Llei 9/1997, de 9 de desembre, i facultat per a este acte en virtut del que disposen els articles 5-2 i 8-a) de l'esmentada llei i en els articles 4-3 i 6-a) del Decret 186/2000, de 22 de desembre, que va aprovar el Reglament Orgànic i Funcional d'este organisme autònom.  
Les parts, es reconeixen mútuament competència i capacitat per a la subscripció del present conveni,   
EXPOSEN  
Que l'Institut Cartogràfic Valencià, d'ara endavant ICV, és un organisme autònom de caràcter mercantil, adscrit a la conselleria de Justícia i Administracions Públiques, segons la redacció feta en l'article 1 de la Llei 9/1997, de 9 de desembre, de Creació de l'Institut Cartogràfic Valencià, per l'article 49 de la Llei 9/2001, de 27 de desembre, de Mesures Fiscals, de Gestió, Administrativa i Financera i d'Organització de la Generalitat Valenciana, creada amb l'objectiu d'impulsar, coordinar i, si escau, fomentar les tasques de desenrotllament cartogràfic i de qualsevol altra tecnologia geogràfica en l'àmbit de les competències de la Generalitat.  
En el preàmbul de l'esmentada llei es conté, "és molt aconsellable, establir una política de dades territorials que fixe prioritats, estàndards i calendaris, que sistematitze la informació necessària per a cada funció i organisme, que l'emmagatzeme, l'actualitze i la distribuïsca". La Generalitat ha facultat l'Institut esmentat per a exercir les competències en matèria geodèsica, cartogràfica, fotogramètrica i disciplines afins, així com la facultat establida en l'article 3.2 de l'esmentada llei, de realitzar estudis i treballs sol·licitats per entitats públiques o privades, per mitjà de les contraprestacions econòmiques que es concreten amb esta finalitat.  
L'ICV disposa en l'actualitat de productes considerats d'interés general en l'àmbit de la Comunitat Valenciana, productes que considera convenient mantindre actualitzats amb la periodicitat necessària i convenient. Les esmentades actualitzacions que ja s'estan realitzant en determinats aspectes al territori de la Comunitat Valenciana i es poden veure agilitzades per mitjà de l'establiment d'instruments de col·laboració o de contractació amb entitats tant públiques com privades.  
Que la conselleria d'Agricultura, Pesca i Alimentació de la Generalitat, en l'àmbit de les seues competències, està interessada en el desenrotllament de cartografies específiques i ortofotos georeferenciades destinades a la planificació, la gestió i l'avaluació d'actuacions en l'àmbit d'estes.  
Que tant l'ICV com la conselleria d'Agricultura, Pesca i Alimentació, estan d'acord a establir una col·laboració en els camps científics i tecnològics d'interés comú, amb la finalitat de completar la informació geogràfica de la Comunitat Valenciana, buscant la racionalització de les inversions de l'ICV i acordant procediments d'intercanvi que, en la mesura que siga possible, satisfacen les seues respectives necessitats.   
Per això, les parts que firmen, amb la capacitat legal necessària, formalitzen el present conveni per a l'intercanvi d'informació cartogràfica, d'acord amb les següents  
CLÀUSULES  
Primera. Objecte del conveni  
El present conveni es formalitza a l'empara de l'Acord del Consell de 4 de maig de 2007, i té com a objecte l'intercanvi d'informació cartogràfica entre la conselleria d'Agricultura, Pesca i Alimentació i l'Institut Cartogràfic Valencià; per mitjà d'una comanda de gestió als efectes que assenyala l'article 3.1/I del TR. de la Llei de Contractes de les Administracions Públiques, i queda fora d'esta i resultant d'aplicació el Règim de l'article 15 de la Llei 30/1992.  
Segona. Obligacions i facultats de les parts  
Les parts, de comú acord, establixen la fórmula de col·laboració següent en els termes que a continuació s'exposen:  
Correspon a l'Institut Cartogràfic Valencià posar a disposició de la conselleria d'Agricultura, Pesca i Alimentació, els productes amb base cartogràfica que s'indiquen a continuació.  
Cartografia de la sèrie CV 10 en format SHP que l'ICV actualitza de forma periòdica.  
Les revisions toponímiques que disposa l'ICV, que compta amb la revisió toponímica que realitza l'Acadèmia Valenciana de la Llengua.  
   
Les ortofotos que actualitza periòdicament l'ICV.  
El Model Digital del Terreny de la sèrie cartogràfica ODCV05 (ortofoto digital).  
Les imatges satèl·lits de què disposa l'ICV.  
La informació cadastral de caràcter cartogràfic, d'acord amb el protocol subscrit entre l'ICV i la Direcció General de Cadastre.  
Les línies límits de les circumscripcions administratives de què disposa l'ICV i de les variacions que es produïsquen al llarg del temps.  
La cartografia 1:300.000 en format SHP de l'ICV.  
Les cobertures de conques hidrogràfiques que comprenguen el conjunt de la Comunitat Valenciana realitzades per l'ICV.  
La informació batimètrica que l'ICV realitze al llarg del temps.  
Disposar de l'assistència tècnica necessària en matèria cartogràfica.  
Aquelles cartografies que s'incorporen al llarg del període de vigència del present conveni, al catàleg de productes de l'ICV, posats a disposició pública.   
Correspon a la conselleria d'Agricultura, Pesca i Alimentació  
Posar a disposició de l'ICV els actius cartogràfics existents en l'àmbit de la conselleria d'Agricultura, Pesca i Alimentació.  
2. Per a aconseguir una millor integració dels estàndards de l'ICV a la conselleria, es planificarà de manera conjunta una sèrie de reunions amb els usuaris de la conselleria de manera que s'intercanvien les respectives necessitats i s'establisquen els corresponents acords.  
3. Utilitzar dins de les seues competències la cartografia de l'ICV i en el cas de recórrer a empreses externes per al desenrotllament de les seues competències exigir a estes el compromís d'utilitzar esta informació únicament i exclusivament per al desenrotllament dels treballs encarregats per la conselleria.  
4. Editar de forma conjunta amb l'ICV els mapes que es consideren convenients.  
5. Facilitar a l'ICV la informació considerada d'interés per a la seua introducció en els productes cartogràfics que elabora l'ICV.  
Tercera. Import del present conveni  
La conselleria d'Agricultura, Pesca i Alimentació, abonarà la quantitat de cent vint mil euros (120.000,00 €) que seran a càrrec del capítol VI, del programa 711.10, d'esta conselleria i com a pagament a les actualitzacions cartogràfiques realitzades i entregades per l'ICV.  
Quarta. Fórmula de pagament  
L'aportació que realitze la conselleria d'Agricultura, Pesca i Alimentació a l'Institut Cartogràfic Valencià per disposar dels seus productes es realitzarà durant els tres mesos següents a la subscripció del present conveni, prèvia entrega a la conselleria dels productes cartogràfics i presentació de factura per l'ICV.   
Quinta. Propietat de la cartografia   
Els treballs desenrotllats per l'ICV, en virtut del present conveni, el resultat dels quals serà entregat a la conselleria d'Agricultura, Pesca i Alimentació són propietat de la primera.  
Sexta  
El conveni entrarà en vigor a partir de la data de la firma i mantindrà la seua vigència fins a l'1 de desembre de l'any 2007.  
Sèptima  
Segons el que disposa l'article 7.3 del Decret 20/1993, de 8 de febrer, pel qual es regula el Registre de Convenis i s'establix el règim jurídic pressupostari dels convenis que subscriga la Generalitat Valenciana, el Consell podrà procedir a la rescissió del present conveni, quan les prestacions d'este no siguen efectuades.  
Igualment seran causes de resolució del conveni, l'acord mutu de les parts o la denúncia expressa d'una d'estes.  
Octava. Comissió Mixta de Seguiment  
Amb la finalitat d'assegurar una adequada coordinació en totes aquelles qüestions relacionades amb el conveni, es constituirà una Comissió Mixta de Seguiment i integrada per dos representants de l'ICV i dos membres per part de la conselleria d'Agricultura, Pesca i Alimentació.  
Novena. Interpretació i resolució de controvèrsies  
S'aplicaran els principis generals del Dret Administratiu a la resolució dels dubtes que poguera plantejar el compliment d'este conveni.  
2. Les qüestions litigioses que puguen sorgir en la interpretació o l'incompliment de les obligacions que es deriven del present conveni i que no hagen pogut ser dirimides pels responsables del seguiment, es resoldran per la via administrativa i si escau, per mitjà de la Jurisdicció Contenciosa Administrativa, en la manera regulada per la llei de l'esmentada jurisdicció.  
I en prova de conformitat amb l'anteriorment exposat, els reunits subscriuen el present conveni de col·laboració, en tres exemplars, en el lloc i la data indicats.  
Per la conselleria d'Agricultura, Pesca i Alimentació   
Juan Gabriel Cotino Ferrer  
Per l'Institut Cartogràfic Valencià  
Miguel Peralta Viñes